Haploporus odorus

Na lenga: Haploporus odorus 
 Descrission 
LHaploporus odorus a l'é un fonz polipor pereni dla famija dle Polyporaceae, conossù an piemontèis coma lenga d'àniş o lenga ch'a sà d'àniş. Ël fonz (basidiòma) a chërs an sij bion dij sàles viv, a l'é gròss (fin a 15 cm ò pì) e a forma 'd sòch o d'onge, con surfassa motobin caraterìstica .

La part superior a l'é crema o giàuna, peui grisa; la carn a l'é suberosa. La caraterìstica pì amportanta a l'é l'odor fòrt e piasèivol d'àniş (o vanija) ch'as sent fin-a a 10 méter e ch'a dura për agn ëdcò ant ij campion sech . La part inferior a l'ha 'd përtusin cit (3-4 për mm) bianch. Le spore a son elissòidaj, con cite vërvëtte, e a ven-o ross-brun-e ant la reassion ëd Melzer (dextrinoid).

 Ambient 
A viv an sle suche e bion dij sàles (dzortut Salix caprea) viv ant ij bòsch vej e naturaj ëd la taiga e dle foreste boreaj. A càusa na marseugna bianca dël bòsch. A l'é tìpich dle foreste nen gestì, andoa ij sàles a peulo anvejé . Ant le region pì setentrionaj as treuva 'dcò an sle biole e j'òpi .

 Distribussion 
A l'ha na distribussion circumboreal: pais nòrdich (Svessia, Finlandia, Norvegia), Russia, Canadà, Cin-a nòrd-oriental . An Finlandia a l'é considerà Vulneràbil (VU), an Norvegia e Svessia Vulneràbil . An Italia a l'é nen present.

 Comestibilità 

As peul nen mangesse: a l'é dur e suberos. L'àniş a l'é mach për odor, nen për savor. A l'ha anteresse medzinal: djë studi a l'han trovà d'àcid haplopòrich A con possibilità d'usagi ant la terapìa contra 'l càncher .

 Arferiment bibliogràfich për chi a veul fé dj'arserche pì ancreuse 

Haploporus odorus Bondartsev & Singer ex Singer

Category:Lenghe (micologìa)
Categorìa:Haploporus